ประกาศจังหวัดสมุทรสงครามประกาศจังหวัดสมุทรสงครามเรื่องกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศ อาศัยอำนาจตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พ.ศ. ๒๕๕๙เพื่อเป็นการป้องกันอันตรายและแก้ไขปัญหาความเดือดร้อนความเสียหายที่จะเกิดขึ้นแก่ชุมชน ประชาชน และอากาศยานจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ จังหวัดสมุทรสงครามโดยความเห็นชอบของคณะกรมการจังหวัดสมุทรสงครามและสภาวัฒนธรรมจังหวัดสมุทรสงครามจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศดังนี้๑.นอกจากการจุดหรือปล่อยในงานของจังหวัดหรืออำเภอจัดให้มีขึ้นเองห้ามมิให้ผู้ใดจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.กำหนดระยะเวลาในการจุดและปล่อยฯต้องเป็นไปตามหลักเกณฑ์ดังนี้๒.๑ให้กระทำได้ตามขนบธรรมเนียม วัฒนธรรมและประเพณีแห่งท้องถิ่นตามความเหมาะสม๒.๒ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยให้จุดและปล่อยในช่วงเวลา ๑๘.๐๐ นาฬิกา ถึงเวลา ๐๑.๐๐ นาฬิกาของวันถัดไป๒.๓ให้กระทำในโอกาสวันเฉลิมพระชนมพรรษาหรืองานเฉลิมพระเกียรติของพระบรมวงศานุวงศ์ในงานเทศกาลงานรื่นเริงต่าง ๆหรืองานที่ทางราชการจัดขึ้น โดยให้จุดและปล่อยในช่วงเวลา ๐๘.๐๐ นาฬิกา ถึงเวลา๒๔.๐๐ นาฬิกา๒.๔ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๐๘.๐๐ นาฬิกา ถึงเวลา ๒๔.๐๐ นาฬิกา๒.๕ห้ามจุดหรือปล่อยในขณะที่มีอากาศยานบินผ่านสถานที่จุดหรือปล่อย๓.ชนิด ขนาด และจำนวน๓.๑พลุต้องมีขนาดเส้นผ่าศูนย์กลางของท่อไม่เกิน ๖ นิ้ว๓.๒พลุที่นำมาจุดและปล่อยต้องเป็นพลุที่นำมาจากผู้ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำหรือค้าซึ่งดอกไม้เพลิง(ป.๕)๔.สถานที่จุดหรือปล่อยฯต้องเป็นไปตามหลักเกณฑ์ดังนี้๔.๑ ห้ามมีการจุดและปล่อยโดยเด็ดขาดในพื้นที่เฝ้าระวังพิเศษระดับ๑ (พื้นที่สีแดง)คือบริเวณแนวขึ้น - ลง สนามบิน ที่อยู่ห่างจากทางขึ้น - ลงของเครื่องบินห่างข้างละ ๔.๖ กิโลเมตร๔.๒ต้องห่างจากปั๊มน้ำมันหรือสถานที่ที่มีวัตถุไวไฟซึ่งเสี่ยงต่อการเกิดเพลิงไหม้ไม่น้อยกว่า ๑ กิโลเมตร๔.๓พื้นที่อื่นให้กระทำได้เมื่อได้รับอนุญาตจากนายอำเภอท้องที่โดยให้นายอำเภอระบุพื้นที่การจุดปล่อยให้ชัดเจนถึงขอบปริมณฑลในการอนุญาตให้จุดปล่อย๕.ห้ามเล่นการพนันขันต่อไม่ว่าในรูปแบบหรือวิธีการใดๆ ในการจุดหรือปล่อยพลุหรือวัตถุอื่นใดที่คล้ายคลึงกันขึ้นไปสู่อากาศ๖.กำหนดมาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชนดังนี้๖.๑ห้ามมิให้ผู้ใดจำหน่ายพลุหรือวัตถุอื่นใดที่คล้ายคลึงกัน ในวัด โรงเรียนทางสาธารณะ เว้นแต่ได้รับอนุญาตถูกต้องตามกฎหมาย๖.๒ให้ผู้รับอนุญาตฯต้องจัดให้มีผู้ประสานงานการจุดและปล่อยพลุหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งศูนย์ควบคุมการบิน (ถ้ามีในพื้นที่)ก่อนการจุดและปล่อยในวัน เวลาที่ได้รับอนุญาต และให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อย๖.๓ผู้ได้รับอนุญาตฯ ต้องจัดให้มีการเฝ้าระวัง ป้องกันรักษาความปลอดภัยเกี่ยวกับอัคคีภัยหรือความเสียหายใด ๆอันอาจจะเกิดขึ้นได้จากการจุดหรือปล่อยฯ ตามสมควรและเหมาะสมโดยให้ผู้เข้าชมอยู่ห่างจากฐานจุดและปล่อยพลุไม่น้อยกว่า ๕๐ เมตร๗.ผู้ได้รับอนุญาตฯ ตามประกาศนี้ไม่ถือเป็นเหตุพ้นผิด หากการจุดและปล่อยพลุหรือวัตถุอื่นใดที่คล้ายคลึงกันและก่อให้เกิดความเสียหายแก่อากาศยาน ชุมชน หรือประชาชน๘.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๑พฤศจิกายน พ.ศ. ๒๕๕๙คันฉัตร ตันเสถียรผู้ว่าราชการจังหวัดสมุทรสงครามปริยานุช/จัดทำ๙ ธันวาคม ๒๕๕๙วริญา/ตรวจ๙ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๖ ง/หน้า ๕๘/๙ ธันวาคม ๒๕๕๙